Opetus- ja kulttuuriministeriö

Kirjaamo@minedu.fi

Lausunto työryhmän raportista ”Kuulonhuollon keskiössä- Audionomikoulutuksen kehittäminen”, selvityksiä 2013:2

Audionomit ovat välttämätön ammattiryhmä kuulon tutkimusta, kuulon hoitoa ja kuulon kuntoutusta tekeville terveydenhuollon yksiköille. Audionomeista on suuri puute ainakin pääkaupunkiseudusta ja koulutuspaikkakuntien suurista kaupungeista kauempana sijaitsevissa terveydenhuollon yksiköissä. Puute heikentää kuulotoiminnan laatua ja palveluiden saatavuutta merkittävästi. Audionomikoulutusta tuleekin tarkastella nämä seikat huomioiden.Kun koulutus muuttui kuulontutkijakoulutuksesta nykyiseksi ammattikorkeakoulututkinnon jälkeiseksi 60op erikoistumiskoulutukseksi, saatiin työelämään laadullista parantumista mutta määrällisesti puute ei poistunut. Tämä huomioiden olemme joutuneet pohtimaan usein,olisiko lyhyempi koulutus parempi vaihtoehto työelämälle.Koulutusta on tarjottu vain muutamasta ammattikorkeakoulusta ja ajallisesti suurillakin vaihteluilla. Jos koulutus on kaukana terveydenhuollon yksiköistä ja vaikkakin siinä on paljon etäopiskelua niin on vaikeaa motivoida ihmisiä koulutukseen. Edellämainitut tekijät tulee huomioida myös koulutuksen suunnittelussa ja tarjonnassa.

Raportissa on esitetty seikkaperäisesti näitä ongelmia ja kehittämishaasteita sekä koulutuksen sisältöön että organisoimiseen ja ovat sinällään hyvää tietoa asian parissa työskenteleville. Esitetty kolmiportainen koulutusmalli tuntuu työelämän edustajana kovin moniportaiselta ja sirpaleiselta. Hyvää on se että taustalla olisi kuitenkin terveydenhuollon laillistettu ammattihenkilö, koska se antaa myös laajemmat mahdollisuudet työllistymiseen tai tehtävien vaihtoon. Esitetyssä mallissa ainakin raportin perusteella jää epäselväksi missä vaiheessa tämä koulutettava olisi ”valmis työelämään” ja millaisilla valmiuksilla. Koulutus tulee olla riittävän teoreettinen mutta myös erittäin käytännönläheinen. Osio 1 tuntuu kovin tekniseltä tehtäväkeskeiseltä osiolta. Osio 3, pidentääkö se koulutusta liikaa ja onko koulutus liian teoreettista. Olisiko työelämän kannalta järkevää kuitenkin pysyä erikoistumisopinnoissa, 60 op. Silloin koulutusaika ei olisi niin kovin pitkä esimerkiksi sairaanhoitaja- tai terveydenhoitajatutkinnon jälkeen. Työelämää kiinnostaa myös audionomien saatavuus.

Ystävällisin terveisin

Marjo-Riitta Himanen

ylihoitaja, THM, terveydenhuollon opettaja

Vaasan keskussairaala

Operatiivinen klinikkaryhmä